દેશ ગઠબંધન અને ખીચડી દ્વારા બનતી સરકારની સ્થિતિઓને બહુ પહેલા પણ અનેકવાર જોઈ ચુકી છે. ગઠબંધનના કારણે જ દેશ એકવાર વાજપેયી જેવા સશક્ત નેતાને ખોઈ ચુક્યો છે. એટલે પ્રજા હવે એવું નથી ઇચ્છતી કે કોઈ પણ કેન્દ્ર સરકાર સમર્થન આધારિત બને. કારણ કે સમર્થન વાળી પાર્ટી પોતાના નિર્ણયો પણ સમર્થનના દબાવે લઈ નથી શકતી. અને જ્યારે નિર્ણય લેવામાં જ જે તે ક્ષેત્રનો MLA કે MP અસક્ષમ બની જાય તો એવામાં ક્ષેત્રના લોકોને તો વોટ આપીને કે વિશ્વાસ કરીને પણ છેતરાયા જેવું જ થાય ને…? આગળ ખાઈ પાછળ કૂવો, કંઈક એવું જ ને…? ઉદાહરણ માટે અમેઠીના હાલ જ જોઈ લો… ફેસબુકમાં વાયરલ એક વીડિયોમાં શ્રીમાન રાહુલ ગાંધીજીને પૂછાયેલા એક સવાલ ( ગામની રોડ વ્યવસ્થા અંગે) નો જવાબ તેઓ એમ કહીને આપે છે કે કેન્દ્રમાં તો સરકાર અમારી નથી અથવા આનું અર્થઘટન એમ થાય કે એમની સરકાર હોય તો જ એ કરી શકે. એટલે આ વિકાસ માટે કા તો મોદીજીને કહો અથવા યુપીમાં યોગીજીને કહો… WTF… જેણે દશકોથી તમને વોટ આપ્યા હોય એ યોગીજી કે મોદીજીને શા માટે કહે…? (અહીં ઊંડાણમાં જોતા રાહુલજીનો જવાબ ખોટો પણ નથી, કારણ કે વિપક્ષ માટેય સમર્થન લેતી પાર્ટીનું કેન્દ્રમાં સાંભળે પણ કોણ…? સિવાય કે જે તે MP લોકસભામાં પોતાના હક માટે સિંહની જેમ દહાડી ન શકતો હોય.) પણ જે સરકાર વિપક્ષ ન રચી શકે એ લાંબાગાળે આવા જ જવાબો આપવા મજબૂર બની જાય છે. બસ આ જ પ્રકારની સ્થિતિઓ સમર્થન અને પાર્ટીના નબળા પ્રદર્શનમાં પ્રજા ભોગવવા મજબૂર બને છે. કદાચ એટલે જ પ્રજા કા તો સ્પષ્ટ બહુમત ઈચ્છે છે, કા તો સમર્થન વગર અલગ સ્ટેન્ડ લઈને ઉભી રહેતી સ્વતંત્ર પાર્ટી…